 ڪراچي (ويب ڊيسڪ) نازيبا ويڊيو وائرل ٿيڻ کان پوءِ گلوڪارا رابي پيرزادا جو پهريون ويڊيو  پيغام سامهون اچي ويو جنهن ۾ هن چيو آهي ته ”منهنجو جسم منهنجي مرضي“ چوڻ غلط آهي ڇو جو منهنجو جسم خدا جي مرضي آهي، آئون خدا جي نافرماني ڪئي جنهن جي سزا مون کي ملي. ويڊيو پيغام ۾ رابي پيرزادا چيو ته آئون ايترا ڏينهن خاموشي سان پنهنجي ڳالهه جو جواب ڳولهيندي رهيس، جيڪو ڪجهه ڪيو اهو اڪيلائپ ۾ ليپ  ۽ اها منهنجي ۽ خدا جي وچ جي ڳالهه آهي، آئون خدا جي مجرم آهيان ڇو ته خدا دلين جو حال ڄاڻيندو آهي ۽ منهنجي ڳوڙهن کي سمجهي ٿو. هن چيو ته جڏهن منهنجو ڊيٽا ليڪ ٿيو ته سڄي دنيا ۾ وائرل ٿي ويو، ان دوران گھڻا ماڻهو اشتهارن، فلمن، پروگرامن ۽ ڪنسرٽ لاءِ مون وٽ ڪم لاءِ اچڻ شروع ٿي ويا، ان دوران گھڻين عورتن مونکي خاطري ڪرائي ته اهي منهنجي حمايت ڪنديون ۽ احتجاج ڪنديون ته جيئن ڪو به مونکي ڪجهه نه چئي سگھي ۽ مون تي آڱر نه کڻي سگھي. هي به پڙهي سگھو ٿا:ريٿڪ روشن جي مداح هجڻ تي مڙس زال کي ماري ڇڏيو اداڪارا اهو به چيو ته جيڪي اهو چوندا آهن ته ”منهنجو جسم منهنجي مرضي“ حقيقت ۾ اهو غلط آهي ڇو جو منهنجو جسم خدا جي مرضي آهي، آئون خدا جي نافرماني ڪئي آهي ڀلي اها نافرماني اڪيلائيءَ ۾ ئي ڇو نه ڪئي هجي، خدا مون کي ان جي سزا ڏني آهي، پر گھڻن ماڻهن اهو به چيو ته آئون اهو سڀ ڪجهه سستي شهرت لاءِ ڪيو، ڪجهه ماڻهن چيو ته نريندر مودي خلاف ڳالهائڻ جي سزا ملي ۽ ڪجهه ماڻهن وري چيو ته آرمي ۽ عمران خان خلاف ڳالهائڻ تي مون سان ائين ٿيو. سندس چوڻ هو ته منهنجي جاءِ تي ڪو ٻيو هجي ها ته اهو ڪنهن ٻئي ملڪ ۾ پناهه وٺي ها ۽ وڏي آرام سان پنهنجي زندگي شروع ڪري ها پر سچ ته اهو آهي جو آئون اوهان کان ته ڀڄي سگھان ٿي پر خدا کان ڪيئن ڀڄي سگھنديس؟ ڪجهه ماڻهن ته اهو به چئي ڇڏيو ته رابي آپگھات ڪري ڇڏيو، تڏهن مون کي احساس ٿيو ته جڏهن ڪنهن عورت جي ڪا ڳالهه سامهون ايندي آهي ته ماڻهو پاڻ ان کي گناهن ڏانهن ڌڪيندا آهن. هي به پڙهي سگھو ٿا:سني ديول پاڪستان جا ڳڻ ڳائڻ لڳو هن چيو ته جن ماڻهن منهنجي ويڊيو پکيڙي آهي انهن کي سائيبر ڪرائيم ۽ ايف آءِ اي وارا پڪڙي رهيا آهن ۽ ٻن جوبدارن کي گرفتار به ڪيو ويو آهي انهن کي هن دنيا ۾ ئي سزا ملندي ۽ اهي خدا ويجهو به گناهگار آهن. رابي پيرزادا جو پنهنجي زندگي جي حوالي سان چوڻ هو ته آئون اڄ کان پوءِ پنهنجي زندگي خدا لاءِ وقف ڪيان ٿي، هاڻ آئون جيڪو به ڳالهائينديس اها خدا ۽ ان جي رسول جي حڪمن موجب ڪنديس، جيڪڏهن پڙهنديس ته پنهنجي رب لاءِ حمد ۽ ثنا ، پنهنجي پياري نبي جي نعت يا صوفين لاءِ ڪلام ڇو جو اڄ کان پوءِ منهنجي زندگي جو مقصد عاقبت آهي پنهنجي غلطي تي معافي گھران ٿي ۽ اميد ڪيان ٿي ته سڀ مون کي معاف ڪري ڇڏيندا.   